Kjörsókn var rétt rúmlega áttatíu prósent, aðeins minni en í síðustu alþingiskosningum. Talningin gekk hægt en lokatölur lágu ekki fyrir fyrr en á tíunda tímanum í morgun. Huginn Freyr Þorsteinsson, formaður yfirkjörstjórnar í Suðvesturkjördæmi, telur talninguna í kjördæminu hafa gengið vel. Hann segir það helst vera mikinn fjölda utankjörfundaratkvæða og góða kjörsókn skýri hve langan tíma talningin tók.
Það er bara fjöldi atkvæðanna. Þetta er bara vandasamt verk og þetta eru mörg atkvæði og þetta bara tók sinn tíma. Og það er það sem að skýrir þetta. Voru það utankjörfundaratkvæðin kannski að einhverju leyti sem að voru að hægja á ykkur? Já, þau náttúrulega taka, þetta tekur miklu lengri tíma. Það þarf að opna umslög og með utankjörfundaratkvæðin og það er svona aðeins öðruvísi meðhöndlun. Þannig að það skýrir að einhverju leyti. Svo er það bara fjöldi atkvæða, það var ánægjulegt að það var góð kjörsókn.